MAE 


ROBYN YN SWIL. 


Mae Robyn fy nghariad yn lliwgar a glân, 

Ei foch fel y rhosyn, a'i wallt fel y fran; 

Mae Robyn yn wisgi ac ysgafn ei droed, 

Y fo yw'r anwylaf a welais erioed ; 

Ond mae Robyn yn swil, mae Robyn yn swil,. 
Mae'n ofid i'm calon fod Robyn yn swil.. 


Bydd Robyn yn barod y gauaf a'r haf, 

I'm "nol ac i'm hanfon b'le bynag yr af, 

Heb ofyn am gusan, rhag ofn ei nacâu, 

A minau'n hiraethu am roi iddo ddau ; 
Ond mae Robyn yn swil, &c. 


Mae serch yn tywynu o'i wyneb a'i wên 

Er hyn mae'n rhy wylaidd i agor ei ên, 

I gynyg ei gariad yn hoffus i mi, 

I dd'weyd Mari anwyl, fy nghalon wyt ti; 
O! mae Robyn yn swil, &c. 


Pan fydd ef yn eistedd i sgwrsio hefo mam,. 

' Mi wn bydd ei lygaid i'm dilyn bob cam ; 

Pan elwyf o gwmpas fy ngwaith gyda sel,. 

Bydd Robyn yn dotio ar bob peth a wel. 
Mae Robyn yn swil, &c. 

Fel roeddwn i neithiwr yn gwneyd bara ceirch, 
Ac ynte, wrth wylio, yn swyno fy serch, 
“Roedd canwyll ei lygaid yn cyneu fy ngwedd, 
A minau yn gwrido o gariad a hedd. 

Mae Robyn yn swil, &c. 


“Os daw o ryw ddiwrnod rhwng hoffder a braw, 
JI dd/weyd yn serch-glwyfus gan wasgu fy llaw, 
A gawn ni briodi, O! Mari fy mân, 
Cawn, cawn, Robyn anwyl, os myni, ddydd Llun, 
Bydd Robyn yn ddyn, 
Bydd Robyn yn ddyn, 
“O, iechyd i'w galon, bydd Robyn yn ddyn. 


“y 
M^ 





